b'\n_START_ARTICLE_\nHavaji 5.0\n_START_PARAGRAPH_\nHavaji 5.0 (angle\xc5\xa1ko Hawaii Five-0) je ameri\xc5\xa1ka policijska televizijska serija, v kateri posebna policijska enota re\xc5\xa1uje primere na Havajih. Premiera serije je bila 20. septembra 2010, to\xc4\x8dno 42 let po premieri originalne serije Hawaii Five-O._NEWLINE_V vsaki epizodi se pripeti kaznivo dejanje, ki ga raziskuje ekipa Havaji 5.0, na \xc4\x8delu katere je polkovnik Steve McGarrett, biv\xc5\xa1i marinec ameri\xc5\xa1ke mornarice. Poleg tega se skozi celotno serijo razvijajo dalj\xc5\xa1e zgodbe, med katerimi je glavno McGarrettovo raziskovanje preteklosti svojega o\xc4\x8deta, Johna McGarretta. V posameznih epizodah so pogosto predstavljene tudi prigode iz obi\xc4\x8dajnega \xc5\xbeivljenja \xc4\x8dlanov ekipe in iz \xc5\xbeivljenja na Havajih.'